En influenza-epidemi har nemlig ramt landet. Det er Statens Seruminstitut, der får indrapporteringer om antallet af patienter fra de praktiserende læger. De definerer en epidemi, hvis over fire procent af de ventende i en konsultation har influenza. I denne uge har det tal været 4,2 procent. - Det er typisk børn, der får epidemien først, og så smitter de forældrene, som typisk smitter bedsteforældrene, fortæller afdelingsleder og overlæge på Statens Serumsinstitut, Kåre Mølbak, til DR Nordjylland. Han vurderer, at epidemien hurtigt vil være overstået. Vaccinerede kan dog glæde sig over helt at slippe. - Virusset findes i vaccinen, så på den måde er det et heldigt match, forklarer Kåre Mølbak.

Opsummering:
Danskerne kan godt ryste dynen, købe kamille-the til skabene og forberede arbejdspladsen på nogle dages fravær.